جە شارو تەوێڵۍ بە سەرپەرشتی شارەوانی شارەکەی و مەڕاسیم پەی ٨و مارسی ڕۆو جیهانی ژەنا ڕێکوزیا.
جە مەڕاسیمەکەنە ژمارێو ژەنێ تەوێڵەیێۍ ئامادێ بیێ و ڕۆوەکەشان پیرۆز کەرد و هاموەخت باسشان جە ڕۆڵ و جایگاو ژەنێ هەورامیێ جە گلێرگەنە کەرد. هەرپاسە نەبییەی تنڎوتژی دژ بەژەنێ جە هەورامانەنە سەرنجش وزیا سەر.
جە مەڕاسیمەکەنە ویر و ڕا سەبارەت ٨و مارسی و کۆشای ژەنا پەی یاوای بە سەرجەم مافەکانشان قسێش سەر کریێ و هۆرسەنگنیا و داوا جە ژەناو تەوێڵۍ و هەورامانی کریا زیاتەر تێکڵۍ کۆشای ببانێ.
جە دماییەنە، سەرۆکو شارەوانی تەوێڵۍ، خاتوو نەمامە هەرمانبەرەو شارەوانی شارەکەی، مامۆستا شارا ڕاوەبەرەو وانگاو «محمود خانو دیزڵیێ» جە تەوێڵۍ کە ڕێکوزێ مەڕاسمیەکەی بێنی، سپاسگوزاریشان پێشکەش کریا.
